Аԥсабарахьчаратә прокуратура аҳәынҭқарратәи араионтәи асанитартә усбарҭақәа гәарҭеит
19:32 08.10.2021 (ирҿыцуп: 23:33 08.10.2021)
© Sputnik / Томас ТхайцукЗаседание
© Sputnik / Томас Тхайцук
Аԥсны Аԥсабарахьчаратә прокуратура аҳәынҭусбарҭақәеи анаплакқәеи ргәаҭара мҩаԥнагеит.
АҞӘА, жьҭаара 8 - Sputnik. Аԥсабарахьчаратә прокуратура аҳәынҭқарратәи араионтә Асанитартә аепидемиологиатә усбарҭақәеи изаамҭанытәиу ргәаҭара мҩаԥнагеит, алкаақәа ҟанаҵеит, ҳәа аанацҳауеит Апрокуратура хада асаит.
Агәаҭара иахыжьын абнанхамҩатә ҳәынҭқарратә Усбарҭа Аԥсны аԥсабарахьчареи егьырҭ азакәанқәеи ишрықәныҟәо азы. Алкаақәа инарықәыршәаны АУН-абнанхамҩақәа рдиректорцәа лахь рыҭан, аҩыратә дҵақәа рзынашьҭын алкаақәа рҿы иарбоу агхақәа рыриашаразы.
Иара убысгьы асанитартә нормақәа ишрықәшәо гәаҭан аминиралтә ӡыи аӡыржәтәи рҭаҭәаразы анаплакқәа. Абри ашьҭахь Гагра, Гәдоуҭа, Тҟәарчал, Гәылрыԥшь араионқәа рҿтәи Асанитар-епидемиологиатә усбарҭақәа рҳақьым хадацәеи Аҟәа АЕУ аҳақьым хадеи "Аԥсны ауааԥсыра рсанитар-епидемиологиатә усхк аҟны азакәанԥҵара аилагаразы" ҳәа агәҽанҵара рыҭан.
Гагра араион Асанитар-епидемиологиатә усбарҭа аҳақьым хада Емине Иазыџьԥҳа агәаҭара алкаала азыԥхьанага лыҭан лахь лыҭан ауааԥсыра рсанитар-епидемиологиатә усхк аҟны азакәанԥҵара аилагаразы.
Аԥсны Аҭҵаарадыррақәа ракадемиа Аботаникатә институт адиректор Едуард Гәбазгьы иара убас "Аԥсны ауааԥсыра рсанитар-епидемиологиатә усхк аҟны азакәанԥҵара аилагаразы" ҳәа агәҽанҵара иҭан.